《题义门胡氏华林书院》
宋代·舒雅

江外力为儒，荣华表里闾。
后生多折桂，数世必同居。
筑室寒留多，穿池夏养鱼。
买山添胜境，移席講新书。
竹鸟邻僧刹，溪亭入野蔬。
姓名喧魏阙，行止到公车。
雇我曾游此，多年尚忆诸。
未能重得去，寄咏一踌躇。

作者简介：（?—1009）宣州旌德人，字子正。第进士。久仕南唐李氏。归宋，为将作监丞，后充秘阁校理。善属文。太宗太平兴国中，参与编纂《文苑英华》。淳化中，校定经史诸书。真宗咸平末，出守舒州，秩满乞致仕，掌灵仙观。在观累年，以优游山水吟咏自娱。卒年七十余。